# Roberto San Martín

Roberto San Martín (L'Havana, Cuba, 26 d'abril de 1976) és un actor cubà, fill de l'actriu Susana Pérez i del director de cinema i també escriptor Roberto A. San Martin.

## Biografia

Des que va néixer es pot dir que ha estat relacionat amb el món de la interpretació, ja que és fill de l'actriu Susana Pérez i del director de cinema i també escriptor Roberto A. San Martin. I, encara que va començar diferents estudis i va treballar en diferents professions, va acabar decantant cap a la interpretació. És un actor molt conegut a Espanya per la seva intervenció en diverses de les sèries més populars de televisió espanyola, tot i que també ha treballat en el teatre i el cinema. En els escenaris, Roberto ha protagonitzat un gran nombre d'obres, com La Celestina, Ícaros, En la cama, Platonov o Madre Coraje, les dues últimes dirigides per Gerardo Vega. Al cinema ha protagonitzat alguns curtmetratges com Los pilotos no llevan casco, El caracol o El regalo. I també va treballar en alguns llargmetratges al seu país com Encantado o Entre ciclones.
A causa de la popularitat que l'actor tenia al seu país el director de cinema espanyol Benito Zambrano el va escollir, l'any 2005, perquè s'encarregués de seleccionar alguns actors que poguessin fer de músics per la seva pel·lícula Habana Blues. Roberto va presentar també la seva fitxa per intentar aconseguir un personatge de repartiment, i li van donar un dels personatges principals, el de Tito. Es tracta d'un músic cubà que decideix deixar l'illa per establir-se a Espanya. Roberto arran d'aquest treball va decidir marxar a viure a Madrid. L'any 2006, l'actor protagonitza la pel·lícula La semana que viene (sin falta), en què comparteix cartell amb Imanol Arias, i, en aquest mateix any, va donar vida a un aristòcrata a la pel·lícula La dama boba. De la resta de la seva filmografia es pot destacar Soy un pelele, Atasco en la nacional o Guerrilla.
Pel que fa a la televisió, l'actor, en arribar a Espanya ja havia treballat en alguns programes de la pantalla petita al seu país, com A moverse o Cuerda viva, així com en algunes sèries com Violetas de agua, las mujeres de Pocholo o Historias personales. Acabat d'arribar a nostre Espanya, després d'intervenir en la pel·lícula de Benito Zambrano, l'actor es va presentar a un càsting per incorporar-se a la sèrie Aquí no hay quien viva, obtenint un paper, el de Yago, un jove ecologista que entaula una relació amb Lucía, "la pija".
En els anys 2007 i 2008 va formar part de la plantilla d'actors de La que se avecina, sèrie que pràcticament és una seqüela de l'anterior. Hi Roberto encarnava el personatge de Silvio. L'any 2010 l'actor va veure molt augmentada la seva popularitat a Espanya, quan va ser contractat per participar en la sèrie Amar en tiempos revueltos, on va representar a Ubaldo Ramos fins a l'any 2011, posteriorment es va incorporar a la sèrie Murta, en el paper de director de l'hoteL. L'actor va obtenir, l'any 2006, el Premi al millor actor de repartiment al Festival de Cinema de Màlaga per la seva interpretació en la pel·lícula La dama boba.

## Filmografia
### Cinema

| Llargmetratges Encantado (2002) Entre ciclones (2003) Habana Blues (2005) La semana que viene (sin falta) (2005) La dama boba (2006) Atasco en la nacional (2007) Che: Guerrilla (2008) ¡Soy un pelele! (2008) | Curtmetratges El regalo (2006) La última mano (2012) Mi Deuda Con Ilsa (2013) |

### Televisió

* Las huérfanas de la Obra Pía (2000)
* Aquí no hay quien viva (2005-2006)
* Amar es para siempre(2006-2011)
* La que se avecina (2007-2008)
* Lex (2008)
* Arrayán (2012-2013)
* Arranque de Pasión (2013)

### Teatre

* La Celestina (2001-2002)
* Ícaros (2003)
* En la cama (2008-2009)
* Platonov (2009)
* Madre Coraje (2010)

## Premis

| Any | Premi | Categoria | Títol | Resultat |
| 2006 | Festival de Màlaga de Cinema Espanyol | Millor actor de repartiment | La dama boba | Guanyador |

## Referències

* ↑ «Biografía de Roberto San Martín» (en castellà). biografias. [Consulta: 3 març 2014].
* ↑ «Roberto San Martín-Awards» (en anglès). imdb. [Consulta: 3 març 2014].